আমরা দেখতে পাই, ছোটবেলার বন্ধু এনানযিয়া হলো তানুর একমাত্র বন্ধু যে তানুর ক্ষতবিক্ষত আত্মাকে সারিয়ে তোলার চেষ্টা করে। তানুর জীবন যখন ছিল রাডারবিহীন কিংবা নোঙর ছাড়া জাহাজের মতো, তখন এনানযিয়া এসে তানুর দায়িত্ব নেয়, তার নোঙরের ভূমিকা গ্রহণ করে। তানুর জীবনের অন্য মেয়েদের চেয়ে এনানযিয়া ছিল আলাদা। এনানযিয়া এমন একজন নারী যার মন ছিল পবিত্র এবং খাঁটি। ও ওর স্বাভাবিক ব্যবহার, দয়ালু মন আর ভালো শ্রোতার ভূমিকা দিয়ে তানুকে জীবনে প্রথমবারের মতো স্বাভাবিক একটা জীবনের স্বাদ দেয়। এনানযিয়া ওকে মানুষ হতে শেখায়, আর ওর ভেতর লুকিয়ে থাকা ভালো গুণগুলোকে বের করে আনে, যা আগে কেউ কখনও করেনি। সে তানুকে হাল ছেড়ে না দিয়ে ভালোবাসার ওপর বিশ্বাস রাখতে শেখায়। তারপর হাজির হয় কুকুর বুবু। একত্রে তারা তিনজন একটা পরিবারের মতো বাস করতে থাকে।